_ وعد انا عارف اني عملت حاجات كتير اوي غلط ومن حقك انك تزعلي مني بس بلاش زعلك يطول اكتر من كده لاني مبقتش قادر استحمل صدقيني انا الشهرين اللي فاتوا اكتشفت اني ولا حاجه من غيرك واني حبيتك من اول مره شوفتك فيها كبريائي منعني اني اعترف بكده انا معرفش انا عملت فيكي كده ليه يمكن علشان انتي الوحيدة اللي واجهتيني بحقيقتي اللي بهرب منها والكل بيجاملني علشان خايف مني أو عاوز مني مصالح لما وقفتي في وشي وإتحدتيني كنت عاوز اعرفك ان مش عمرو الصاوي اللي تقفي قدامه لكن غصب عني حبيتك كنت بخليكي أطول فترة ممكنه معايا علشان مش عاوزك تسبيني انا عارف أنه مش مبرر اني اعمل فيكي كده بس حقيقي انا اسف .